《题施氏西屿书堂》
元代·余阙

中智贵得性，得性非易求。羡君淠川曲，松竹蔽层丘。

春秋当佳淠，兄弟各命俦。总辔凌晨术，展席面清流。

参差琼峰出，泓澄绮碛周。缃荷承绣宇，黄鸟响疏楼。

起坐玩芳帙，为乐鲜优游。河阳耻巧宦，建春压旅愁。

安得周公瑾，为馆孙仲谋。

作者简介：（1303—1358）元庐州人，字廷心，一字天心，先世为唐兀氏。顺帝元统元年进士，授同知泗州事，为政严明，宿吏皆惮之。入为中书刑部主事，以忤权贵，弃官归。寻以修辽、金、宋三史，召为翰林修撰。至正十二年，任淮西副使、佥都元帅府事，守安庆，御来犯军，升江淮行省参知政事、拜淮南行省左丞。十七年十月，为陈友谅、赵普胜军包围。次年正月，城陷，自刭。谥忠宣。为文有气魄。有《青阳集》。